CELEX: 32012R1127
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1127/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/13
            
         KOMISIJAS ĪSTENOŠANAS REGULA (ES) Nr. 1127/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Smalks, gaiši dzeltenbrūns, izsmidzinot žāvēts pulveris stabilās un aizsargātās mikrokapsulās ar šādu sastāvu (masas %):
                  
                              rafinēta tunzivju eļļa
                           
                           
                              48
                           
                        
                              nātrija kazeināts
                           
                           
                              24
                           
                        
                              dekstrozes monohidrāts
                           
                           
                              10
                           
                        
                              modificēta ciete
                           
                           
                              10
                           
                        
                              nātrija askorbāts
                           
                           
                              5
                           
                        
                              ūdens
                           
                           
                              3,
                           
                        kuras satur dabisko tokoferolu, lecitīna, d1-α-tokoferola un askorbilpalmitāta daļiņas.
                  Produktu izmanto ω-3 taukskābju līmeņa palielināšanai pārtikas izstrādājumos.
               
               
                  2106 90 98
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 2106, 2106 90 un 2106 90 98 formulējumu.
                  Produkts sastāv no rafinētas tunzivju eļļas un lieliem daudzumiem (vismaz 50 %) citu sastāvdaļu.
                  Lai gan pozīcijas 1517 produkti mazā daudzumā var saturēt citas sastāvdaļas (sk. arī Harmonizētās sistēmas (HS) skaidrojumu par pozīciju 1517 otro daļu), klasificēšana šajā pozīcijā nav iespējama, jo produkts tā sastāva dēļ ir zaudējis šās pozīcijas pārtikas eļļas īpašības.
                  Tāpēc produkts ir jāklasificē pozīcijā 2106 kā pārtikas izstrādājums, kas nav minēts vai iekļauts citur (sk. arī HS skaidrojumus par pozīciju 2106, B punktu).